મહેસાણાના નાગલપુર વિસ્તારમાં સરાણીયા પરિવારો વર્ષોથી રહે. છરી ચપ્પુની ધાર કાઢવાનું કામ કરતા સરાણીયા પરિવારો જે જગ્યા પર રહે છે એ નીચાણવાળી છે. આમ તો આ વખતે આવેલુ પુર બનાસકાંઠા અને પાટણ જીલ્લાના કેટલાક વિસ્તારને તારાજ કરતુ ગયું. નાગલપુરમાં રહેતાં પરિવારોને પુરની કોઈ અસર નહિ પણ નીચાણવાળી જગ્યા પર રહેવાના કારણે તેમના છાપરામાં ખુબ પાણી ભરાયુ. ઘણી ખરાવખરી પણ પલળી ગઈ. છાપરામાં રહેવાય એવી સ્થિતિ ના રહી આખરે જગ્યા મુકીને પાસેના ઉંચાણવાળા રોડ પર આવીને બેઠા. વરસાદ બંધ થયો અને બે દિવસે પાણી ઉતર્યા એટલે છાપરામાં રહેવા ગયા. આ પરિવારોને અનાજની ખાસ જરૂર. વરસતા વરસાદમાં કામ કરવા બહાર જઈ શકાય નહિ એટલે બધાએ ભૂખ્યા બેસી રહેવું પડે.